மூத்த தம்பதிகளில் கணவர் ஒன்றிரண்டு வார்த்தைகள் மட்டுமே பேசினார் – அதுவும் என்ன ஸ்டேஷன் என்று கேட்க மட்டும்! அவரது மனைவி சில வார்த்தைகள் கூட – தலைநகர் தில்லியில் இருக்கும் மகனுடன் ஒரு மாதம் இருந்து விட்டு தமிழகம் திரும்புகிறார்கள். போபாலில் ஏறிய இளைஞர் தனது சோனி அலைபேசியில் எதையோ நோண்டிக்கொண்டே இருந்தார். நான் மட்டுமே பாக்கி! அதுவும் எனக்குக் கிடைத்தது மேலே உள்ள படுக்கை! கீழே மூத்த தம்பதியர்கள் படுத்துக் கொண்டே வர அவர்கள் கால் அடியில் எத்தனை நேரம் உட்கார்ந்து கொள்ள முடியும்! அவர்களை எழுப்பி உட்கார வைக்கும் அளவுக்கு கல்நெஞ்சு இல்லையே!